Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu hoiatab:
kuigi suurriigid sõlmisid Teheraniga lepingu,
ohustavad Iraani tuumarelvapürgimused
endiselt rahvusvahelist kogukonda.
Jeemeni president: Saudide juhitud koalitsioon,
kes sõdib riigis Iraani toetatud houthidega,
võitleb Iraani regionaalse laienemise vastu.
Türgi hävitajad osalesid nädalavahetusel esmakordselt
USA juhitud koalitsiooni rünnakuis ISIL-i vastu Süürias.
Nädalavahetusel Itaalias ametivisiidil viibinud peaminister Netanyahu
kohtus Firenzes oma Itaalia kolleegi Renziga.
Nad arutasid kahepoolsete suhete tugevdamist ja regionaalset koostööd.
Pressikonverentsil rõhutas Netanyahu
kahepoolse koostöö edendamise tähtsust innovatsioonis,
mis tooks tulevikus kasu mõlemale riigile.
Meie riikide tuleviku jaoks
on üks äärmiselt oluline reegel -
tulevik kuulub innovaatoritele.
Itaalia on loovuse osas alati esirindel olnud.
Piisab vaid seismisest siin hämmastavas saalis,
Massari maalide ja Michelangelo skulptuuride kõrval,
et mõista, kui võimas ja loov on Itaalia olnud sajandite vältel ja täna.
Iisrael on omakorda olnud globaalne tehnoloogiakeskus.
Arvan, et võime koos innovatiivsemad olla kui eraldi,
nii meie endi kahe rahva kui ka teiste hüvanguks.
Kohtumisel keskenduti ka rahvusvahelisele murele
islamiterrorismi suhtes ja tuumaleppele Iraaniga.
Netanyahu hoiatas,
et kuigi suurriigid sõlmisid Teheraniga lepingu,
ohustavad Iraani tuumarelvapürgimused endiselt
rahvusvahelist kogukonda.
ISISe metsikus
haarab maailma tähelepanu,
ja õigustatult.
Kuid usun, et suuremat ohtu kujutab üks teine islamiriik -
Islamivabariik Iraan ja selle tuumarelvapürgimused.
Selgitan, et Iisrael ei ole vastu
Iraani tsiviiltuumaprogrammile,
vaid sõjalisele tuumaprogrammile.
Kahjuks lubab leping Iraaniga neil säilitada
imetlusväärse tuumainfrastruktuuri,
mis on täiesti ebavajalik tsiviiltuumaprogrammi jaoks.
See on vajalik tuumarelvade tootmiseks.
Leping lubab Iraanil ehitada 13 aastaga
nii palju tsentrifuuge ja rikastada nii palju uraani, kui tahetakse,
mis iganes astmeni nad soovivad.
See seab Iraani Islamivabariigi, kes harrastab ülemaailmset terrorismi,
terve tuumaarsenali lävele.
Enne seda saab Iraan sadu miljardeid dollareid
seoses sanktsioonide leevendamisega
oma terrorismi ja agressiooni rahastamiseks Lähis-Idas,
Põhja-Aafrikas ja kaugemal.
See muudab Iraani sõjaliselt rikkamaks ja tugevamaks
ja nii on hiljem raskem
selle tuumapürgimustega võidelda.
Seoses illegaalsete immigrantide ja põgenike kasvava sissevooluga EL-i
õhutas Netanyahu Vahemerel julgeolekut tõhustama,
et selle suure tragöödia ja väljakutsega tegeleda.
Jeemeni president Hadi ütles, et Saudide juhitud koalitsioon,
kes sõdib riigis Iraani toetatud houthidega,
püüab peatada Iraani regionaalset laienemist.
Saudi Araabias eksiilis viibiv Jeemeni president
esines nädalavahetusel Sudaanis,
kes osaleb koalitsioonis houthi mässuliste vastu.
Võitleme selleks,
et peatada regioonis Iraani ekspansioon.
See on jõudnud Iraaki, Süüriasse ja Liibanoni.
Kui houthid Sanaasse tungisid, ütlesid nad,
et on okupeerinud neli araabiamaailma pealinna.
Iraani toetatud houthi mässulised vallutasid Sanaa mullu septembris,
nimetades seda revolutsiooniks korrumpeerunud valitsuse vastu.
Seejärel vallutati enamik riigist.
Iraani peamiseks regionaalseks rivaaliks peetav Saudi Araabia,
kes on regiooni võimsaim sunniitlik moslemiriik,
alustas rünnakuid šiiitidest moslemimässuliste vastu,
et lükata tagasi Iraani mõju levik oma "tagahoovis".
Jeemenis käiv konflikt on seni nõudnud üle 4300 inimelu,
enamik neist tsiviilelanikud,
ning levitab haigusi ja nälga ühes araabiamaailma vaeseimas riigis.
Türgi hävitajad osalesid nädalavahetusel esmakordselt
USA juhitud koalitsiooni rünnakuis ISIL-i vastu Süürias.
Türgi nõustus juulis koalitsioonile oma olulisi õhubaase avama,
kuid pole soovinud juhtrolli võitluses ISIL-iga,
kartes vasturünnakuid.
USA ja Türgi sõlmisid 24. augustil tehnilise lepingu
Türgi osaluse kohta kampaanias sunni islamistide vastu,
kes Süürias ja Iraagis suuri maaalu kontrollivad.
Pentagoni esindaja Peter Cook kiitis Türgit
selle panuse eest koalitsiooni pürgimustes
ISIL-it nõrgendada ja see lõpuks kukutada.
Egiptus teatas kauaoodatud parlamendivalimistest,
mis toimuvad kahes etapis alates 18. ja 19. augustist.
Valimisprotsess valimisringkondades,
mis asuvad väljaspool Egiptuse Araabiavabariiki
toimub laupäeval ja pühapäeval,
17.―18. augustil 2015. a.
Egiptuse siseringkondade osas
korraldatakse valimisprotsess
pühapäeval ja esmaspäeval,
18.―19. oktoobril 2015. a.
Egiptuses pole olnud parlamenti alates 2012. a juunist,
kui kohus ülemkoja laiali saatis.
See tühistas ühe 2011. a ülestõusu suurimaist saavutusist
Mubarak kukutamise järel.
Kindral Abdel Fattah al-Sisi, kellest hiljem president sai,
kõrvaldas võimult Egiptuse esimese vabalt valitud presidendi,
islamistliku Mohammed Mursi, pärast 2013. a massimeeleavaldusi.
Armee kuulutas välja plaani Egiptus demokratiseerida.
Egiptus on rahvarikkaim araabiamaa ja Lääne liitlane.
Teatele järgnes Egiptuse ajaloo tõsiseim islamistide vastane haarang.
Julgeolekuväed surusid maha sadu meeleavaldusi ja vahistasid tuhandeid.
Valitsuse sõnul tõestavad valimised Egiptuse pühendumust demokraatiale.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen.
Kena õhtut! Kohtumiseni homme!
Tõlge: Monika Jaaguri